Steve Williams

**Deliwr cyffuriau fu'n gweithio i Ron Steadman.**

Daeth i Gwmderi drwy ei gyfeillgarwch a Mark Jones, ffrid yr oedd wedi gwrdd yn y carchar. Cyn-gariad i Mandy Roberts a gafodd berthynas hefyd a Sharon Burgess cyn bod yn rhannol gyfrifol am ei llofruddiaeth.

### **Perthynas a Sharon**

Wastad yn un a’i llygad yn agored i wella ei sefyllfa mewn bywyd cynhyrfodd Sharon Burgess wrth gyfarfod a Steve, dihiryn a oedd yn gweithio i Ron Steadman a oedd yn adnabod Mark Jones wedi cyfnod yn y carchar au gilydd. Dallodd Sharon a Mark drwy wneud sioe o’i arian a chynnig rhan iddynt mewn cynllwyn i allforio ceir wedi ei dwyn i’r Iwerddon.

Neidiodd y cwpwl am y cyfle, Mark wedi diflasu ar yr arian pitw a’r cywilydd o weithio yn glanhau’r strydoedd. Ar ei job gyntaf cafodd Mark draed oer, yn poeni am fynd yn ôl o’r carchar ag am weithio hefo rhywun amhrofiadol fel Sharon. Doedd Sharon ddim yn blês gyda’i chariad a gadawodd hi gyda’r car i gyflawni’r joban ei hunan.

Wedi dychwelyd o’r Iwerddon datblygodd Sharon flys am yr arian a cheisiodd berswadio Steve i roi mwy o jobsys iddi. Cychwynnodd y ddau gyfarfod a'i gilydd yn gyfrinachol a chysgu a’i gilydd. Pan gynigiodd Sharon adael Mark i gychwyn perthynas a Steve cafodd yntau draed oer a phenderfynu aros a’i wraig a’i blentyn.

Trodd Sharon yn ôl at Mark ond roedd yntau yn flin a hi am wneud gwaith Steadman ac yn amau fod rhywbeth yn mynd ymlaen gyda Steve. Llwyddodd Sharon i gael Mark i’w choelio a'i berswadio i gario'n mlaen a'r cynllwyn dwyn ceir

O fewn dim cychwynnodd Sharon dwyllo Steve hefyd drwy gynllwynio i ddwyn ceir a'u gwerthu i'r Gwyddelod heb gynnwys yntau na Steadman yn y broses. Er waethaf eu rhybuddion llwyddodd gyda chymorth Mark i ddwyn sawl car, gan gynnwys un gan Dora Jenkins.

Llwyddodd Steadman gornelu Sharon mewn tafarn a'i bygwth i roi gorau i'w cynllwynion ond roedd hithau'n bendant nad oedd am ei dychryn, penderfyniad a gostiodd yn ddrud iddi. Ar un o dripiau Sharon i'r porthladd gyda Mark dilynodd Steadman hi a gosod bom yn y car - i ffrwydro tra bod Sharon yn y dafarn a chodi ofn arni. Yn anffodus daeth Sharon yn ôl at y car yn fuan a lladdwyd hi yn y ffrwydrad.

Yn dilyn y ffrwydrad diflannodd Mark am rai dyddiau, ofn bod rhywun ar ei ôl cyn iddo orfod mynd i'r ysbyty ar gyfer ei anafiadau. Nid oedd ei deulu yn ymwybodol o'i ffawd nes i gorff Sharon gael ei adnabod gan yr heddlu rai dyddiau wedi'r ffrwydrad.

Roedd Ron Steadman yn gandryll fod Sharon wedi ei lladd ar gamgymeriad oherwydd y sylw byddai'r llofruddiad yn denu at ei fusnes. Gyrrodd Steve i chwilio am Mark a gwneud yn siŵr na fyddai'n agor ei geg i'r heddlu. Roedd D.I Vodden yn benderfynol o gael y gwir allan o Mark ond nid oedd yntau am rannu dim.

Dros gyfnod o wythnosau parhaodd Steve i roi pwysau ar Mark ar orchymyn Steadman. Cynigiodd ddwy fil o bunnoedd i Mark i gadarnhau na fyddai'n rhannu unrhyw wybodaeth. Roedd Mark yn parhau i alaru'n ddifrifol am Sharon ac nid oedd yn fodlon cymryd yr arian.

Yn y pendraw cymerodd yr arian gan Steve a'i losgi cyn galw Vodden a chyffesu popeth am Steadman, Sharon a'r cynllwyn dwyn ceir. Arestiwyd Steadman a Steve ac un waith yr oeddent dan ofal yr heddlu rhannodd Steve ddigon o wybodaeth am fusnes Ron i sicrhau y caiff ei gyhuddo.

### **Achos llys**

Wrth i achos llys Ron Steadman am ladd Sharon Burgess nesau roedd y pwysau ar Mark Jones yn cynyddu. Yn gweld ei chyfle i wneud ceiniog ceisiodd Kath Jones roi perswad ar ei mab i ofyn am arian gan Steadman i newid ei dystiolaeth. Gyda Steve eisioes allan o'r carchar ar fechnïaeth, cysylttodd Mark ef gyda'i gynnig.

Er bod Steve yn amheus i gychwyn, rhannodd Mark y gwir am berthynas Dyff a Sharon ac esbonio bod ei angen i ddial ar Steadman wedi diflanu. Derbyniodd Steve y cynnig ac aeth Mark yn ei flaen i wneud smonach o'i dystiolaeth o flaen y llys, yn sicrhau rhyddhad llawn i Steve a Steadman, er mawr siom i D.I. Vodden.

Unwaith allan o'r carchar dychwelodd Ron at ei fusnesau amheus yn delio a chyffuriau a cheir wedi ei dwyn. Ceisiodd Mark fanteisio ar y cyfle i ofyn i Steadman am fwy o arian i ddangos ei werthfawrogiad ond dangosai ymateb Steadman na fyddai mwy o arian i gael ac na fyddai lle i Mark fel rhan o'i fusnes.